钦定古今图书集成/方舆汇编/职方典/第1029卷 > 处州府祠庙考 府志
## 钦定古今图书集成/方舆汇编/职方典/第1029卷 > 处州府祠庙考 府志

本府。〈丽水县附郭。〉

风云雷雨山川坛　在南明门外溪南一里许。社稷坛　在西郊半里许。

郡厉坛　在北郊二里

城隍庙　在府治西

土地祠　在本府仪门东，祀本府土地之神。开国元勋祠　在府治南半里，祀诚意伯刘基。三贤祠　在府治南，祀明中丞章溢、南阳侯叶琛、缙云伯胡琛。

泗国公祠　在府治西南。祀明参军耿再成。紫阳祠　在府治南。祀宋儒朱熹。

二忠祠　在紫阳祠后，祀明死难参议耿定、佥事王晟。

文昌祠　在学宫东

胡祠　祀缙云伯胡琛，今省入“三贤祠” ，祭忠节祠　。郡守高似孙建，祀太原府盂县主簿祝明、忠翊郎姜绶、义士章云龙、知雍州詹友。四人，并寄靖康、建炎间死难忠臣。

闾丘清简公祠　祀清简公闾丘昕。宋嘉熙间，郡守马光祖建。青田洪师中“记。” 今废。

天妃行祠　在郡治西南。旧在三皇庙，今在檡山之右。

丽阳庙　在府北五里许。行宫在城。祀丽阳山十谷之神。

关圣庙　一在囿山，一在华祠岭，一在茭山，五所。“晏公庙　” ，元初为文锦局堂长，病归登舟。

尸解立庙祀之

灵祐庙　在府城内东南一里。神姓韩，助国运粮有功。宋乾道二年赐庙额，今俗呼为“厚田庙。” 协济庙　在前街市心。

顺懿夫人庙　在鹤鸣井南。

护国马夫人庙　在府治西北通惠门左。真武庙　在府治西锦山。世传有神仙游憩于此，因倾浴水在地，遂产灵芝。庙额曰“祐圣道院。” 枣山庙　在府治后。神最灵应。

山堂庙　在府治东半里。

青田县

风云雷雨山川坛　在县溪南三里，北向。社稷坛　在县西三里，北向。

邑厉坛　在县西郊三里，南向。

城隍庙　在县西二里。王润孙有《记》。

土地祠　在县治左

刘诚意伯庙　在县北混元峰下。

清溪庙　在溪北，其神曰“朱三府君” ，唐时人，好义乐施，舍宅为崇道观。后人立祠于观西祀之。孝女庙　，在县西四十里，地名小洋。

鸣山庙　在县东二里许。神姓萧，即信州鸣山神。明嘉靖间，倭寇攻城，显灵翊卫有功，祀之。古石庙　在县西五十里。神姓朱，有孝义，有祈必应。

义阳庙　在县西一百里。神灵异，能兴风雨，去疫疾，乡人祀之。

博济庙　在小连云。宋郡守李翔遣人祈雨，立应。

关帝庙　在芝田驿之左。明万历四十年，知县袁鸣泰建，自为《记》。

缙云县

风云雷雨、山川坛　：在县治东南。

社稷坛　在县北三里

邑厉坛　在县北岱岭

城隍庙　在县治西二百步。

土地祠　在县仪门外

云台岩赫灵行祠　，神姓胡，讳则，仕南唐，守江州，坚壁不下。曹翰攻之危急，忽有旋风吹片纸坠城中，有诗曰：“繇来秉节世无双，独守孤城死不降。何似知机早回首，免教流血满长江。” 后城陷不屈。

灵顺行祠　。在县东四十里。神初庙食婺州，元皇庆初，建祠于此。

灵应行祠　在县南一百步，神邑人东郭鲍盖也。梁大通末，显灵讨贼，庙食四明，宋建炎二年建。

石屋天师祠　，在县西南二十五里。

驿潭神祠　在县西南二十里。

云南赫应祠　，在县东六十里。

龚、黄二公祠　在北门外三里岭上。祀县令龚廷宾、黄李茂。

龙公祠　在二公祠侧，祀县令龙奋河。

四公祠　在仙岩寺东园。祀县令黄虞臣、李时孚、周世远、王懋铻。

潘、雷二公祠　在南门外丽阳行宫左侧。祀县令潘汝桢、雷叔闻。

朱子庙　在学后

有虞圣帝庙　，在县西北三十里。

禹王庙　，在县东一百三十里。

大亭庙　：在县南三十里。不知所由立，亦莫知何神。但庙前溪木险恶，过此必祭。

林帝石笋庙　在县西北十七里。昔有石数十丈如笋飞坠于此，故名。

显应庙　在县西北十五里。神能兴云雨，乡人立祠，水旱疾疫必祷之。宋嘉泰二年，知县朱堂祈雨有应，奏赐庙额。

康乐侯庙　在县南五里，相传为谢灵运之神。赵侯庙　在县东十五里。侯名炳，字公阿，东阳人。

灵泽庙　在县东二十三里。宋咸淳七年建。卓侯庙　在县东五里。侯讳茂，东汉人。

潜猛将庙　在县东七十里。神捕贼数有显效，宋咸淳二年封“显祐侯。”

三真人庙　在县南十五里。宋嘉定间建。通灵庙　在县东七十里。元皇庆二年赐庙额“乌石侯庙　” 在县东四十里。神兄弟七人。显灵初，庙食仙居李村，封广福昭惠侯。

潜尚书庙　在县东七十里。祀梁尚书潜佶，其子司徒进、太保颖配。

圣母庙　在县西南二十五里。邑人周氏女。殁后显灵，能兴云雨。乡人立祠祀之。

惠济侯庙　在县东南五十里。宋咸淳七年，尚书潜说友祈雨有应，奏封侯。

博济侯庙　在县西南二十里。

丹阳庙　在邑之“澄清坊。”

槐花庙　在邑之龙津坊。

松阳县

风云雷雨山川坛　在县东南二里。

社稷坛　在县西北三里凤臻门外。

邑厉坛　在县北三里朝天门外。

城隍庙　在县东南

土地祠　在县仪门之左。

叶天师祠　在县东二里旧洞阳观。

白云瑞现夫人祠　。在百仞山下，旧名太婆庙。后晋天福四年，县令陈时祷雨于斯，有白龙昼现，大雨随至。令上其事，因改庙额。

魏公祠　在县东三里。祀明县令魏良弼。岁用春秋二仲上丁。次日致祭，用羊一、豕一、笾豆各四，爵三。

戴火仙庙　在县西南十七里。遇旱祷雨，以“见火” 为谶，故里人祀之。

竹嵱庙　在县竹嵱岭。泉出山顶，下潴为巨潭，溉田百馀顷。宋大观四年，县丞李寮祈雨有应，立庙。

叶公祠　在县治左，祀明靖难忠臣叶希贤。《遂昌县》。

风云雷雨山川坛　在县南一里。

社稷坛　在朝天门北一里。

邑厉坛　在县北一里

城隍庙　在县东一百五十步。

土地祠　在县仪门东

大禹行祠　，在县南一百五十步。

丽阳行祠　在县北一里。

英灵公祠　在唐山

华使君祠　，在县东十里。神名造，唐景福间为处州刺史，死于贼，乡人立庙祀之。

尹尧庵先生祠　在儒学东。明万历初年，提学道苏濬特建，祀宋儒尹起莘，仍简子孙一人，世与衣巾奉祀。

灭虎祠　：知县汤显祖建。

汤公祠　在牛山下相圃后，提学道吴之甲祀知县汤显祖。

池公祠　在二都清华阁上。祀知县池浴德。段公祠　在报愿寺内。祀知县段弘璧。

辜公祠　在报愿寺内。祀知县辜志会。

林公祠　在县东梅桥头，祀知县林刚中。黄公祠　在河头桥，祀知县黄道瞻。

傅公祠　在河头桥。祀知县傅恪。

东岳庙　，在县西一百步。

慈仁庙　在县东一百步，知县顾宁重建。安乐王庙　在县西二百步。

叶天师庙　在县东五十里牛头山。县南及东泉、三都郑村皆有。

溥济庙　即三井龙湫之祠。自宋以后，祷雨辄应。绍兴己未赐额，至今灵异如昔。

关圣庙　在县前溪南

白马庙　在丁公山上。一方祈祷之所。

吴仆射庙　在大柘溪东。神名珂，唐末为保义镇遏使。黄巢犯京师，四方云扰，群盗猬兴。卢约陷处州，董昌攻越，珂集义勇，积粮糗，守御一方。以功拜简较工部尚书，既没为神。凡有祈祷即应。

马夫人庙　旧有庙在十八都柘上，今移庙在邑西五龙山。

蔡相公庙　在二十一都。世传五代时，蔡氏兄弟二十四人避地蔡山之原，殁而为神，至今庙食。

陈府君庙　在县北五十里。神名备，唐时为处州刺史。文德初，与盗卢约争州不克，没而为神。何相公庙　在邑西二十里好村，祈雨有应。黄塘庙　在县南，祀五显灵官。

龙泉县

风云雷雨山川坛　在县南四百步。

社稷坛　在县西四百步。

邑厉坛　距县一里许

城隍庙　在县西五十步。

土地祠　在县治东

“广惠行祠　。” 在集福寺东。

惠应行祠　。在集福院西。

北宫丰盈感应侯庙　在县北三里。唐显庆丁巳岁建。

康济将军庙　在县东一里。

灵顺庙　在稽圣桥南。宋庆元间，邑人建。镇东“五水火庙　” ，在县东崇因寺后。

威烈感应侯庙　在县南二十里。

济顺侯庙　在县东二十二都。侯姓陈，五代时昆弟五人，擢第高尚，避世龙泉，殁后为神。乡人祀之。

昭应庙　在延庆乡查田市。神蒋姓，名超，兄弟三人。宋宣和间，方腊犯州境，神大显灵异，境赖以安。

马夫人庙　在留槎阁西仙洲之上。“夫人景宁，鸬鹚村人。”

庆元县

风云雷雨山川坛　在县济川门外一里。社稷坛　在县云龙门外半里。

邑厉坛　：在仁丰门外。

城隍庙　：在仁丰门外。

土地祠　在县仪门之东。

东岳行祠　在四都

护应行祠　在县前

顺济夫人行祠　在四都。

济川行祠　在县南“大济。”

“《马夫人行》祠　” 在一都。往时乡多虎狼，居民患之，遂立祠于湖山祀之，虎患遂息。

显应庙　在二都

云和县

风云雷雨山川坛　在县南一里许。

社稷坛　在县西一里许。

邑厉坛　在山岩寺。明万历五年，知县萧渊改建于此。

城隍庙　在县西八十步许。

土地祠　在县仪门之东。

顾令祠　在县东南。明弘治庚戌，邑民以故知县顾立开基拓县有功，告于知府傅鼐，建祠立主，以春秋二仲丁日祭。

去思祠　在县东宾阳门内，为去任知县陈愿立。

平水禹王庙　在九都

元坛庙　在九都

陈尚书庙　在七都

晏公庙　在九都

关圣庙　在九都

五显庙　在浮云街

济宁侯庙　在一都

梅端公庙　在山岩寺西。

陈侯庙　在五都

惠侯庙　在九都

李夫人庙　在一都

灵惠侯庙　在七都

《吴都录》：“庙　在二都。”

威烈徐侯庙　在四都

王尚书庙　在六都

天师庙　在六都

福胜侯庙　在黄溪垟。御灾捍患，屡有灵验。《宣平县》。

风云雷雨山川坛　在县西二里许。

社稷坛　在县西二里许。

邑厉坛　在县北门外二里许。

城隍庙　在迎恩门外

土地祠　在县仪门外

报德祠　祀明县丞徐黼。

县令怀宁洪云翼遗爱祠　有遂安《毛一鹭记》。彰德昭灵侯庙　在县北六里。

宣慈乡土主庙　在县北一里。民于旱涝疾病，无不祷之。

梁太傅庙　，在县东五十里。

灵显章侯庙　在县东六十里。侯讳承趣，唐时黄巢乱，乡民推为部领，捍御有功，没而为神。宋淳祐六年封仁烈侯，妻吕氏封“助顺夫人。” 神四婿丁鄂、王修、蔡禋、鲍麃配食。

威佑。唐葛周庙　在县西《榅样》山。三神乃周厉王时三谏官，王失政，累谏不听，弃官奔吴。及厉王崩，宣王立，三人复归，王以三人辅导太子有功，迁秩山东兖州，而国大治。三人殁，始以孚灵、威灵、浃灵、侯爵等号封之。至宋真宗大中祥符元年封泰山，至天门，忽见三神人，又加封焉。昔宣和二乡苦旱祷雨，有见其神曰：“我愿即榅样山为家，济尔雨泽。” 后建祠祀之，祈祷辄应。今山东青、登二府，并有祠。《登州志》载：唐讳宏、葛讳雍、周讳武，皆灵应。

景宁县

风云雷雨山川坛　在县西南一里许。

社稷坛　在县北八十步。

邑厉坛　在县北五十步。

城隍庙　在县北四十步。明景泰三年立。嘉靖八年，知县陈达重建。隆庆壬申，知县陈严之重修。

《去思》祠　为邑侯陈达立。

土地祠　在县仪门左

节孝祠　在县东五里。知县林乔松建。

武安王庙　：距县五里。知县林乔松建。

马夫人庙　：在柔远鸬鹚村。

灵应祠　在县东五里，知县林乔松建。